Ruby (pištolj)
Pistolet Automatique de 7 millim.65 genre "Ruby" () je bio poluautomatski pištolj koji je dizajniran 1914. godine u Španiji za potrebe francuske vojske u Prvom svjetskom ratu. Dizajn je bio temeljen na Browningovom modelu FN M1903, ali je glavna modifikacija bila u municiji 7,65 mm, kao i za tadašnje standarde neobičnom okviru sa devet metaka. Ruby je dizajniran prije svega zbog toga što su razmjere i priroda rata postale takve da francuska industrija oružja jednostavno nije imala kapacitete za opskrbu ljudstva revolverima MAS M1892 koji su tada bili standardno oružje francuske vojske. Španska kompanija Gabilondo y Cia je Francuzima ponudila svoj model kako bi riješili taj problem. Iako je municija bila prilično slaba, a sam pištolj sklon samoopaljivanju, pokazao se kao prilično jednostavno oružje za obučavanje ljudstva, te je 1915. ušao u upotrebu. Ubrzo se pokazalo da ni Gabiondo y Cia nemaju kapacitete kako bi zadovoljili francuske potrebe, te je bila prisiljena koristiti druge proizvođače po licenci. Ruby se također proizvodio i kroz niz neslužbenih varijanti, vrlo često sumnjive kvalitete; zbog svega toga je postao jedan od najraširenijih pištolja svoh vremena. U samoj Francuskoj je njegova upotreba završila sa Prvim svjetskim ratom, ali se zato često koristio i u Drugom svjetskom ratu od strane višijske vlasti i pokreta otpora.

Korisnici

Izvori 

Pištolji